SHAMAN-sovellusprojektin 12. viikkopalaveri

Aika: Torstai 28.4.2005 klo 12.20 – 14.35

Paikka: Ag C223.1

Läsnä:

Marko Andersson, 1. sihteeri

Mika Rinkinen

Matti Törmä, 2. sihteeri

Timo Valonen, puheenjohtaja

Jukka-Pekka Santanen

Lassi Paavolainen

Tero Toivonen

Pöytäkirja

Kokouksen avaus

Kokouksen avasi puheenjohtajana toiminut Timo Valonen klo 12.20. Puheenjohtaja pyysi saada nauhoittaa kokouksen käsiteltyjen asioiden myöhäisempää tarkistamista varten. Läsnäolijat hyväksyivät nauhoituksen.

Esityslistan hyväksyminen

Esityslistaan ei esitetty muutoksia.

Päätökset:

Esityslista hyväksyttiin sellaisenaan.

Edellisen viikkopalaverin pöytäkirjan tarkastelu

Jukka-Pekka Santanen esitti edellisen palaverin pöytäkirjaan muutamia muutoksia, kuten kohdassa 5 web-sanan korvaamisen www-sanalla. Kohdassa 6 tietoturvaa käsitellyt lause kaipasi uudelleenmuotoilua, sillä nykyinen muoto voidaan tulkita, ettei tietoturvaa tarvitse huomioida projektissa.

Päätökset:

Edellisen palaverin pöytäkirja hyväksyttiin muutoksin.

Projektipäällikön tilannekatsaus

Ajankäyttöraporttien tarkastelu

Kenelläkään osallistujista ei ollut huomautettavaa ajankäyttöraporteista.

Projektin tila

Projektipäällikkö Marko Andersson kertoi projektin etenemisestä. Ryhmä on jatkanut moduulien ja käyttöliittymän ohjelmointia. Vaatimusmäärittely on korjattu ja lähetetty postilistalle.

Projektipäällikkö myös jakoi dokumentit, joissa oli eriteltynä projektin tarkempi tila. Dokumenteista ilmeni kuinka paljon projektissa toteutettavien dokumenttien ja moduulien toteutuksesta oli valmiina, sekä aikataulun vertailu projektisuunnitelmassa olleeseen Gantt-kaavioon.

Jukka-Pekka Santanen halusi selvittää, kuinka kauan eri moduulien toteuttaminen veisi aikaa. Ryhmä arvioi toteutuksen eri moduulien osalta seuraavasti:

Person ja Persons	8h

Account	2d

Accounts	2d

Group	ja Groups	2-5d

Resource ja Resources	2d

Loki	2h

ShamanSql	5d	(osa toteutuksesta huomioitu muiden	moduulien toteutuksessa)

Sql	2h

Pending	2d

Käyttöliittymä	Riippuu muista moduuleista.

Toteutettujen moduulien ja käyttöliittymän tarkastelu

Toteutettuja moduuleita ei tarkasteltu, sillä halukkailla on mahdollisuus tarkastella koodeja CVS:n kautta.

Timo Valonen esitteli käyttöliittymän alustavaa prototyyppiä, johon oli toteutettu henkilöiden hakeminen ja henkilön tietojen tarkastelu. Käyttöliittymässä oli huomioitu ATK-keskuksen palvelupisteen henkilökunnan toiveita käyttöliittymän suhteen. Tällaisia olivat esimerkiksi henkilön tietojen ja käyttäjätunnusten näkyminen samalla sivulla. Myös käyttäjätunnuksen salasanan vaihtoa on helpotettu lisäämällä jokaisen käyttäjätunnuksen perään salasanan vaihtopainike.

Vaatimusmäärittelyn tarkastelu

Vaatimusmäärittelyä käytiin läpi Mika Rinkisen johdolla. Dokumentista tarkasteltiin etenkin eri vaatimusten prioriteettejä ja todettiin, että jotkin kaipaavat lisämietintää. Muutamia vaatimuksia oli jo toteutettu, vaikka prioriteettina oli ajan salliessa.

Jukka-Pekka Santanen hyväksyi vaatimusmäärittelyn sellaisenaan, mutta sovittiin, että vaatimusmäärittely lähetetään vielä korjattuna listalle ja pyydetään sen hyväksymistä.

Muut esille tulleet asiat

Matti Törmä tiedusteli kuinka tarkasti sovellusraporttiin tulee kirjata moduulien aliohjelmat. Tero Toivonen esitti, että jos lähdekoodin kuvaukset ovat hyvät, ei niitä välttämättä tarvitse erikseen toistaa sovellusraportissa. Ryhmä esitti, että vain public-metodeiksi tarkoitetut aliohjelmat ja niiden toiminta kuvataan sovellussuunnitelmassa.

Sovitaan seuraavan palaverin aika ja paikka

Seuraava viikkopalaveri pidetään torstaina 12.5, klo 12.15 projektitilassa Ag C223.1.

Kokouksen päättäminen

Puheenjohtaja päätti kokouksen klo 14.35.

Tehtävät

Tero Toivonen ottaa järjestää käyttöliittymän esittelytilaisuuden ATK-keskuksen palvelupisteen työntekijöiden kanssa.

Mika Rinkinen korjaa vaatimusmäärittelyn ja lähettää korjatun version projektin sähköpostilistalle.

Jaettu materiaali

Marko Andersson jakoi projektin tilaa kuvaavia dokumentteja.

Jyväskylän yliopisto Tietotekniikan laitos SHAMAN-projekti	02.05.2005

4/4

SHAMAN-sovellusprojektin 12. viikkopalaveri

tevaultti

1995-11-21T17:41:00